કેન્દ્ર સરકારની વેસ્ટર્ન રેલવે પ્રોજેકટ કોરિડોરના જમીન સંપાદનની પ્રક્રિયા હાથ ધરવામાં આવી છે. જ્યાં પાલનપુર તાલુકાના સદરપુર ગામે બુધવારે રેલવેના અધિકારીઓ દ્વારા કોઇપણ પ્રકારની જાણ કર્યા વિના પોલીસ કાફલા સાથે ખેડૂતના ખેતરમાં વાહનો ફેરવી ભેલાણ કરવામાં આવતાં તેમજ ખેતરમાં કુવા નજીકનો રસ્તો ખોદી કાઢવામાં આવતાં ભારે રોષ ઉદ્દભવ્યો છે. આ મુદ્દે 70 જેટલા ખેડૂતોએ આત્મવિલોપનની ચિમકી ઉચ્ચારતાં ઉત્તેજના પ્રસરી જવા પામી છે.